
Tisztelt Képviselő-testület!

A nemrégiben megjelent Országos iskolai Mászófal-építési Program 2025 című felhívás a települések oktatási intézményeiben beltéri boulder mászófal építésére ad lehetőséget, ezzel is elősegítve a sportmászás – mint olimpiai sportággá fejlődött szabadidősport – népszerűsítését. 
A támogatási kérelem benyújtására 2025. április 11-ig van lehetőség.  Az igényelhető vissza nem térítendő támogatás összege legfeljebb 5 millió Ft, mely egy összegben, előlegként kerül folyósításra. 
A támogatás összege az összköltség (támogatási összeg és saját forrás együttesének) legfeljebb 90%-os mértékéig terjed.
A felhívás keretében az alábbi tevékenységek támogathatók önállóan:

a) Új beltéri mesterséges boulder mászófal építése. 

b) A falban lévő, mászáshoz szükséges eszközök beszerzése (fogások, elemek, a mászófalon használható készségfejlesztő kiegészítő eszközök).

c) A leesést csillapító szivacsok beszerzése és elhelyezése.
Tekintettel a pályázati intenzitásra, azaz hogy viszonylag kismértékű önerővel megvalósítható lenne a projekt, illetve, hogy a falmászás egyre népszerűbb, javasoljuk, hogy önkormányzatunk is pályázzunk a program keretében.

A mászófalat – melynek becsült bekerülési költsége, 5,5 millió Ft – az almáskerti tornacsarnokban javasoljuk telepíteni. 

A projekt az egyéb kötelező költségekkel együtt összesen 5.560.000 Ft összegű lenne, melyből 560.000 Ft önrészt kellene vállalnunk.
Kérem a Tisztelt Képviselő-testületet, szíveskedjenek az előterjesztés megtárgyalni és a határozati javaslatot elfogadni!
…/2025. (IV. 11.) ÖKT határozati javaslat
Sülysáp Város Önkormányzata Képviselő-testülete 
1./ dönt arról, hogy az önkormányzat pályázatot nyújt be az Országos iskolai Mászófal-építési Program 2025-ös pályázati felhívásra,
2./ a pályázati projekt helyszíneként a Sülysáp, Vörösmarty utca 1. szám (4550/45 hrsz.) alatti tornacsarnokot, tárgyaként pedig egy boulder mászófal építését jelöli meg,
3./ vállalja, hogy a maximális 5.000.000 millió Ft összegű támogatás igénybevétele mellett a projekt megvalósításához a szükséges 560.000 Ft összegű önerőt az önkormányzat 2025. évi költségvetése terhére biztosítja,
4./ felkéri és felhatalmazza a polgármestert a szükséges intézkedések megtételére, a pályázat benyújtására.
Határidő: 2025. április 11.
Felelős: polgármester
Sülysáp, 2025. április 8.

